b'\n_START_ARTICLE_\nBr\xc3\xa6ndselscelle\n_START_PARAGRAPH_\nEn br\xc3\xa6ndselscelle er en transducer, der laver elektricitet ved en kemisk reaktion af f.eks. brint, metan eller metanol med ilt. Den kemiske reaktionsmetode i br\xc3\xa6ndselsceller g\xc3\xb8r at den teoretiske og i mange tilf\xc3\xa6lde ogs\xc3\xa5 praktiske virkningsgrad af oms\xc3\xa6tning fra kemisk energi til elektrisk energi er v\xc3\xa6sentligt h\xc3\xb8jere end kraftvarmemaskiner._NEWLINE_Br\xc3\xa6ndselsceller kan have en virkningsgrad p\xc3\xa5 20-70% \xe2\x80\x93 og h\xc3\xb8jere hvis den termiske energi ogs\xc3\xa5 benyttes._NEWLINE_I den kemisk simpleste br\xc3\xa6ndselscelle oms\xc3\xa6ttes brint og luftens ilt til elektrisk energi, termisk energi (normalt spildenergi) med vanddamp som biprodukt. Hvis stoffer med carbon tilf\xc3\xb8res br\xc3\xa6ndselscellen, dannes ogs\xc3\xa5 carbondioxid._NEWLINE_Brint f\xc3\xb8res ind i cellen, og tiltr\xc3\xa6kkes af den positive anode. Anoden har katalytiske egenskaber, dvs. at den kan spalte brint (H\xe2\x82\x82) til positivt ladede hydrogenioner (H\xe2\x81\xba) og elektroner. P\xc3\xa5 den anden side af anoden er den negative katode og imellem dem en ionledende v\xc3\xa6ske, en s\xc3\xa5kaldt elektrolyt._NEWLINE_Elektrolytten kan kun lede ioner. Ved anoden spaltes brinten alts\xc3\xa5 til positive hydrogenioner, der hver har afgivet en elektron. Elektronen kan ikke bev\xc3\xa6ge sig gennem elektrolytten, men ledes derimod igennem en ekstern elektrisk belastning til den positive _NEWLINE_katode. _NEWLINE_Elektronen har \xc3\xa9n negativ elementarladning p\xc3\xa5 ca. -1,602 x 10\xe2\x81\xbb\xc2\xb9\xe2\x81\xb9 coulomb. _NEWLINE_Denne ladning kan p\xc3\xa5 elektronens vej til katoden udnyttes som energi, f.eks. til at f\xc3\xa5 lys i en gl\xc3\xb8delampe eller bare elektrisk str\xc3\xb8m _NEWLINE_i al almindelighed, til fx en elektrisk motor eller andre elektriske apparater._NEWLINE_P\xc3\xa5 katodesiden pumpes dioxygen/ilt (O\xe2\x82\x82) ind i br\xc3\xa6ndselscellen. Disse spaltes ogs\xc3\xa5 og de modtager elektroner fra anoden via den eksterne elektriske belastning og bliver til negative oxygenioner (O\xc2\xb2\xe2\x81\xbb). De spaltede positive hydrogenioner p\xc3\xa5 anodesiden tiltr\xc3\xa6kkes af de negative oxygenioner og ledes igennem elektrolytten. P\xc3\xa5 katodesiden g\xc3\xa5r hydrogen og oxygen sammen og danner vand (H\xe2\x82\x82O)._NEWLINE_For alle typer br\xc3\xa6ndselsceller er brintreaktionen den samme, men hertil kan som sagt p\xc3\xa5regnes en m\xc3\xa6ngde CO\xe2\x82\x82 ved anvendelse af carbonhydrider._NEWLINE_Br\xc3\xa6ndselsceller produceres i Danmark i Hobro af NEL og Ballard.'